Návrh na

aktualizáciu projektov a alokácie finančných prostriedkov, definovaných v 
Stratégii rozvoja fondových a pamäťových inštitúcií a obnova ich národnej infraštruktúry v rezorte kultúry
(3)

August, 2009
     V rámci Stratégie rozvoja fondových a pamäťových inštitúcií a obnovy ich národnej infraštruktúry v rezorte kultúry (ďalej „Stratégia“) bolo definovaných 11 národných projektov a 4 dopytové projekty. Súčasne bola v Stratégii na jednotlivé projekty navrhnutá indikatívna alokácia finančných zdrojov, schválených v dokumente OPIS. 
     V nadväznosti na závery, ktoré vyplývajú z priebežného spracovania Štúdie uskutočniteľnosti pre OPIS 2 ako aj na špecifický charakter opatrení a podporovaných aktivít  pre plnenie cieľov a zamerania prioritnej osi 2 OPIS, je realizácia národných projektov namiesto realizácie dopytových projektov účelnejšia. V tomto procese je mimoriadne dôležité postavenie národných kultúrnych inštitúcií, ktorých pozícia v procese digitalizácie bude kľúčová z pohľadu auditu, prioritizácie, ochrany, záchrany a zabezpečenie logistiky procesu digitalizácie predmetov kultúrneho dedičstva. Národné projekty zabezpečované formou vopred určených subjektov so zapojením relevantných inštitúcií spravujúcich kultúrne dedičstvo na partnerskej báze je efektívny a účelný spôsob plnenia cieľov OPIS. 
      Dôvodom pre ďalšiu aktualizáciu (3) Stratégie je spresnenie profilácie národných projektov ako aj ich finančných alokácií v nadväznosti na prípravu podkladov a spresnenia projektového a procesného manažmentu pri prípravu tohto jedinečného komplexu národných projektov zameraných na digitalizáciu kultúrneho dedičstva a jeho sprístupnenie verejnosti. Dôvodom zmeny je aj vylúčenie dvoch národných navrhovaných v pôvodnej definovanej štruktúre, z dôvodu ich realizácie a  financovania z prostriedkov štátneho rozpočtu.
     Uvedené je dôvodom zmeny časti Stratégie, v kapitole „Projekty“, v rámci ktorej navrhujeme štruktúru projektov, odvodených od rámcových aktivít definovaných v OPIS. Návrh na zmenu štruktúry je nasledovný :

Národné projekty :

1.	Projekt multifunkčného, knižnično-informačného centra zameraný na marginalizované rómske komunity (MRK), prostredníctvom ktorého sa realizuje výstavba depozitov ŠVK Prešov
2.	Aktualizácia (upgrade) metodických manuálov pre získavanie, spracovanie, ochranu a využitie poznatkov a digitálneho obsahu na základe získaných skúseností (napr.  z technologického vývoja)
3.	Zabezpečenie deacidifikácie lignocelulózových nosičov informácií v pamäťových inštitúciách priamo súvisiacej s digitalizáciou, reštaurovanie a postprocesing - deacidifikačné pracovisko 
4.	Zabezpečenie dlhodobej archivácie a ochrany digitálneho obsahu, správa digitálneho obsahu - zriadenie centrálnych dátových skladov.
5.	Sprístupňovanie digitálneho obsahu, zabezpečenie on-line služieb prostredníctvom SW aplikácie ako prezentačnej vrstvy – Slovakiana
6.	Projekt mapovania a digitalizácie objektov slovenských autorov v zahraničí
7.	Ochrana autorských práv a práv súvisiacich s autorským právom pri digitalizácii pamäťových a fondových inštitúcií.
8.	Projekt pre tvorbu deskriptívnych metadát, národných riadených slovníkov, tezaurov
9.	Elektronizácia a obnova pamäťových a fondových inštitúcií, digitalizačných pracovísk - vybavenie organizácií rezortu kultúry IKT, zriadenie lokálnych dátových skladov, podpora manažmentu súvisiaceho s riadením systémov získavania, ochrany, spracovania, správy a sprístupňovania obsahu
10.	Projekt digitalizácie textových dokumentov a knižných zbierok (knižnice, archívy, dokumentačné zdroje vrátane textových prejavov nehmotného kultúrneho dedičstva a tradičných zručností) 
11.	Projekt nákupu informačných zdrojov a práv textových dokumentov a knižných zbierok - zdigitalizovaných a digitálnych objektov (digitaly born)
12.	Projekt digitalizácie muzeálnych zbierok a nákup informačných zdrojov a práv - zdigitalizovaných objektov a reštaurátorské práce
13.	Projekt digitalizácie galerijných zbierok a nákup informačných zdrojov a práv - zdigitalizovaných objektov a reštaurátorské práce	
14.	Projekt digitalizácie kultúrnych pamiatok, monumentov a nákup informačných zdrojov a práv - zdigitalizovaných objektov a reštaurátorské práce
15.	Projekt digitalizácie národného filmového archívu, archívu televízneho vysielania, rozhlasového vysielania, reštaurovanie a postprocesing filmových materiálov a nákup informačných zdrojov a práv - zdigitalizovaných a digitálnych objektov (digitaly born)
16.	Projekt uchovania, ochrany,  a konverzie hmotných a nehmotných prejavov,  materiálnych a duchovných stránok regionálnej kultúry a marginalizovaných skupín, tradičných zručností, remesiel a ľudovej kultúry

V súlade so stratégiou OPIS musí byť dôraz na komplexných národných projektoch.
 
Tabuľka 11: Rozpis rámcových aktivít OPIS Opatrenia 2.1 do projektov

Číslo aktivity	Názov aktivity	Číslo projektu	
1)		podpora manažmentu súvisiaceho s riadením systémov získavania, ochrany a spracovania obsahu
	NP 2, NP 4, NP 7, NP 8 	
2)		elektronizácia pamäťových a fondových inštitúcií (vybavenie inštitúcií príslušným hardwarom a softwarom, sieťam, IKT technológiami), zlepšenie spoľahlivosti prevádzky informačných a komunikačných systémov a zlepšovanie databázových systémov pamäťových a fondových inštitúcií a systémov v oblasti kultúry
	NP 4, NP 5, NP 9	
3)		nákup informačných zdrojov (databáz, práv na zverejňovanie informácií a pod.)
	NP 7, NP 11 až NP 15	
4)		dokumentácia prejavov nehmotného kultúrneho dedičstva vrátane dokumentácie tradičných zručností a elektronizácia týchto poznatkov,	NP 6, NP 10, NP 16	
5)		obnova budov, pracovísk a zariadení pamäťových a fondových inštitúcií na národnej úrovni a dobudovanie chýbajúcich špecializovaných pracovísk priamo súvisiacich  s digitalizáciou a informačno-komunikačnou infraštruktúrou získavania, spracovania a ochrany obsahu, zlepšenia stavu protipožiarnej ochrany, elektronickej ochrany a vnútorných podmienok (klimatizácia a uloženie zbierkových predmetov, knižných a archívnych dokumentov a podobných chránených fondov) pamäťových a fondových inštitúcií, priamo súvisiacej s digitalizáciou	NP 1, NP 4, NP 5,  NP 9	
6)		zlepšenie technologického a technického vybavenia laboratórií, konzervátorských a preparátorských pracovísk pre odborné ošetrenie, konzervovanie a reštaurovanie predmetov a špecializovaných fondov (knižných, archívnych,...) úzko súvisiacich s informačno-komunikačnou infraštruktúrou získavania, spracovania a ochrany obsahu, realizácie výsledkov výskumov v oblasti masovej deacidifikácie lignocelulózových nosičov informácií, v pamäťových inštitúciách, priamo súvisiace s digitalizáciou	NP 3, NP 12 až NP 15	
7)		informatizácia vedeckých knižníc ako multifunkčných kultúrnych a informačných centier, vytvorenie siete vybraných akademických, špecializovaných a vedeckých knižníc s informačným prepojením na vedu, výskum, rozvoj inovácií a podnikania, reformu učebných osnov a vzdelávania, vybudovanie siete výskumných, dokumentačných a interpretačných centier rómskej kultúry	NP 1, NP 8, NP 16	
8)		podpora ďalšieho spracovania, sprístupňovania a využívania dát a poznatkov pamäťových a fondových inštitúcií v praxi, pri výskume a pri tvorbe inovatívnych projektov, vo vyučovacom, vzdelávacom, plánovacom a rozhodovacom procese na školách,  úradoch, podnikateľským sektorom a verejnosťou, výskum, príprava a reinštalácia stálych expozícií registrovaných múzeí a galérií národného významu – inovácia a prezentácia obsahu	NP 2, NP 5, NP 4 NP 9	
9)		podpora zvyšovania spoločenského vedomia o kultúrnom, vedeckom a intelektuálnom dedičstve Slovenska, podpora vzdelávacích, osvetových, informačných a odborných aktivít súvisiacich s realizáciou opatrenia 	NP 1, NP 2,  NP 4, NP 5, NP 6, NP 8 až NP 16	

Tabuľka 12:  Rozpis rámcových aktivít OPIS Opatrenia 2.2 do projektov

Číslo aktivity	Názov aktivity	Číslo projektu	
1)	vybudovanie Slovenskej digitálnej knižnice a siete špecializovaných digitalizačných pracovísk pamäťových a fondových inštitúcií 	NP 1 až NP 12	
2)	záznam, zbieranie, dlhodobé archivovanie a ochrana digitálneho obsahu, webharvesting, webarchiving 	NP 4, NP 5, NP 9 až NP 16	
3)	systematická podpora  fyzickej digitalizácie kultúrneho, vedeckého a intelektuálneho dedičstva včítane digitalizovanie záznamov audiovizuálneho fondu (filmového + audio)	NP 2, NP 4, NP 5, NP 15	
4)	digitálna rekonštrukcia filmových materiálov, audio a audiovizuálnych záznamov	NP 2, NP 15 	
5)	podpora manažmentu digitálneho obsahu	NP 2, NP 4, NP 5, NP 7, NP 8, NP 9	
6)	správa  a sprístupňovanie digitálneho  obsahu pamäťovými a fondovými inštitúciami	NP 2, NP 4,  NP 5, NP 7, NP 8, NP 9	

Návrh alokácie finančných prostriedkov na národné projekty OPIS 2 Opatrenie 2.1 a 2.2
Na aktivity OPIS 2, opatrenie 2.1 a 2.2 je spolu určená čiastka 163 541 958 € z ERDF a spolu s financovaním zo štátneho rozpočtu 192 402 304 €. Z tejto čiastky navrhujeme vyčleniť prostriedky na jednotlivé národné projekty na základe predbežných finančných prepočtov odvodených ako od stavebných zámerov, tak od priemerných cien HW a SW komponentov a priemerných cien pre digitalizáciu jednotlivých typov objektov kultúrneho dedičstva (zdroj napr. Numeric). Navrhované finančné alokácie zohľadňujú predpokladané počty jednotlivých typov kultúrnych objektov určených na digitalizáciu, pričom jednotlivé počty ovplyvňuje ako potreba dosiahnutia indikátora cca 3 500 000 objektov do roku 2013, tak relatívne proporcionálne rozvrhnutie počtov jednotlivých typov v závislosti od časovej náročnosti ochrany objektov, reštaurovania, prípravy, samotného procesu digitalizácie a navrhovanej kvality – rozlíšenia (dpi), v ktorej sa digitalizácia odporúča. Navrhovaná kvalita (rozlíšenie) v akej sa digitalizácia bude realizovať ovplyvňuje zasa architektúru a finančnú náročnosť zriadenia centrálnych dátových skladov, ktorých kapacitu je nutné dimenzovať na cca 3,3 PB.
Detailný popis projektov, ktoré sa v rámci tejto Stratégie navrhujú, je predmetom Štúdie uskutočniteľnosti. Spracovatelia Štúdie uskutočniteľnosti pri popise jednotlivých národných projektov, v štruktúre nimi definovanej, úzko spolupracujú so zástupcami MK SR. Predkladaný materiál je spracovaný v rozsahu v štruktúre ako predchádzajúci materiál – Stratégia rozvoja fondových a pamäťových inštitúcií a obnova ich národnej infraštruktúry, schválený na porade vedenia MK SR 18.12.2009. V súlade s Národným strategickým referenčným rámcom 2007 – 2013 sa pri každej intervencii OPIS rešpektujú štyri horizontálne priority : 
-	marginalizované rómske komunity 
-	rovnosť príležitostí
-	trvalo udržateľný rozvoj
-	informačná spoločnosť
Jednotlivé horizontálne priority sú rešpektované v jednotlivých navrhovaných národných projektoch a v celkovej integrite národných projektov sú rešpektované súhrnne.

Tabuľka 13 Návrh rozdelenia finančných prostriedkov OPIS Prioritná os 2

	Názov Projektu	Indikatívna finančná čiastka v €	
	Národné projekty		
1.	Projekt multifunkčného, knižnično-informačného centra zameraný na marginalizované rómske komunity (MRK), prostredníctvom ktorého sa realizuje výstavba depozitov ŠVK Prešov
	11 468 507
	
2.	Aktualizácia (upgrade) metodických manuálov pre získavanie, spracovanie, ochranu a využitie poznatkov a digitálneho obsahu na základe získaných skúseností (napr.  z technologického vývoja)
	    350 100	
3.	Zabezpečenie deacidifikácie lignocelulózových nosičov informácií v pamäťových inštitúciách priamo súvisiacej s digitalizáciou, reštaurovanie a postprocesing - deacidifikačné pracovisko 	10 583 783	
4.	Zabezpečenie dlhodobej archivácie a ochrany digitálneho obsahu, správa digitálneho obsahu - zriadenie centrálnych dátových skladov.

	33 193 918	
5.	Sprístupňovanie digitálneho obsahu, zabezpečenie on-line služieb prostredníctvom SW aplikácie ako prezentačnej vrstvy - Slovakiana
	9 958 175	
6.	Projekt mapovania a digitalizácie objektov zahraničných slovacík
	  232 000	
7	Ochrana autorských práv a práv súvisiacich s autorským právom pri digitalizácii pamäťových a fondových inštitúcií 	1 323 574	
8.	Projekt pre tvorbu deskriptívnych metadát, národných riadených slovníkov, tezaurov
	1 659 695	
9.	Elektronizácia a obnova pamäťových a fondových inštitúcií, digitalizačných pracovísk - vybavenie organizácií rezortu kultúry IKT, zriadenie lokálnych dátových skladov, podpora manažmentu súvisiaceho s riadením systémov získavania, ochrany, spracovania, správy a sprístupňovania obsahu
	8 763 195	
10.	Projekt digitalizácie textových dokumentov a knižných zbierok (knižnice, archívy, dokumentačné zdroje vrátane textových prejavov nehmotného kultúrneho dedičstva a tradičných zručností)
	34 609 258	
11.	Projekt nákupu informačných zdrojov a práv textových dokumentov a knižných zbierok - zdigitalizovaných a digitálnych objektov (digitaly born)
	12 365 000	
12.	Projekt digitalizácie muzeálnych zbierok a nákup informačných zdrojov a práv - zdigitalizovaných objektov a reštaurátorské práce
	20 735 593	
13.	Projekt digitalizácie galerijných zbierok a nákup informačných zdrojov a práv - zdigitalizovaných objektov a reštaurátorské práce
	 3 566 658	
14.	Projekt digitalizácie kultúrnych pamiatok, monumentov a nákup informačných zdrojov a práv - zdigitalizovaných objektov a reštaurátorské práce
	13 096 625	
15.	Projekt digitalizácie národného filmového archívu, archívu televízneho vysielania, rozhlasového vysielania, reštaurovanie a postprocesing filmových materiálov a nákup informačných zdrojov a práv - zdigitalizovaných a digitálnych objektov (digitaly born)
	28 382 547	
16. 	Projekt uchovania, ochrany,  a konverzie hmotných a nehmotných prejavov,  materiálnych a duchovných stránok regionálnej kultúry a marginalizovaných skupín, tradičných zručností, remesiel a ľudovej kultúry
	2 113 676